BERRIOZABAL BÓVEDA (EAJ, 2013-11-14):
Eskerrik asko legebiltzarburu andrea eta eguerdi on guztioi.
Nik ere aitortzen dut zenbait momentutan zertaz ari garen galdu dudala begi bistatik adi egoten saiatu naizen arren.
Hasi baino lehen, galdera bat luzatuko nahiko nioke Urrea andreari: Klase politikaz aritu zara gora eta behera, eta zu zer zara? Zu ez al zara politikoa, legebiltzarkidea, herritarren ordezkaria? Zu ez al zara klase politikoa? Gu klase politikoa bagara, zuek ere berdin berdin klase politikoa zarete.
Eusko Alderdi Jeltzaleak aspalditik dio neska-mutikoak, nerabeak eta gazteak eragile aktiboak izan behar direla Euskadiren diseinu, eraikuntza eta garapenean. Herri gisa aurrera egin eta hasteko bidea elkarrekin, elkarrekin egin eta etorkizuna elkarrekin eraiki behar dugula. Eusko Alderdi Jeltzaleak beti esan du pertsona duela ardatz bere jardunean eta abian jartzen dituen egitasmo guztietan. Eta gaztedi politiketan ere euskal gazteak ditu gogoan eta abiapuntuan.
Gure asmoa inoiz ez da izan gazteak babesteko politikak sustatzea, ezta gutxiagorik ere. Babesa, laguntza behar izaten dugu pertsona orok, gazte ala ez, bizitzako zenbait unetan baina ez adin zehatz bat izateagatik edo gazte izateagatik, zailtasun egoera bat bizitzen egoteagatik baizik.
Euskal gaztediak egun dituen kezka eta arazoen inguruko gogoeta bat eginda, hainbat lan esparru zehaztu daiteke, besteak beste, lana, etxebizitza, osasuna eta bizi-aztura osasungarriak, mugikortasuna, partaidetza, hezkuntza, aisialdia, baloreak, nahi beste.
Kezka horien azpian milaka errealitate eta zailtasun ezberdin aurkitu ditzakegu gazte bakoitzari modu desberdinean eragiten diotenak. Baina guretzat lan esparru izateaz gain, erronka ere badira erraztu eta konpondu beharreko egoerak.
Gazteen emantzipazioaz hitz egin da batez ere gaurkoan eta guretzat ere lana eta etxebizitza dira une honetan lehentasunezko bi ardatz, horiek baitira gazte bat emantzipatu eta...
...lana eta etxebizitza dira une honetan lehentasunezko bi ardatz. Horiek baitira gazte bat emantzipatu eta bizi proiektu independiente bat abian jartzeko edo garatzeko orduan aurkitzen dituen zailtasunik handienak.
Baina emantzipazioa ez da bat-batekoa. Prozesu dinamikoa da eta herri erakunde desberdinok prozesu horretako etapa desberdinetan murgildu behar dugu.
Eta horretan saiatzen da Eusko Alderdi Jeltzalea zuzentzen dituen erakunde guztietan eta legerik gabe ere, makina bat gazte politika publiko jarri dira abian euskal erakundeetan azken 30 urteetan, ikuspuntu integral batetik abiatuta.
Gure ustez, herri erakundeek zeresana dute bizitzaren garai desberdinetan, haurtzaroan, nerabezaroan eta gaztaroan bertan.
Eta esaterako, umetatik garatu beharrekoak dira autonomia eta ekimena bultzatzea, arlokako jarduerak integratuz aisialdia, genero berdintasuna, drogen prebentzioa, ingurumen jasangarritasuna, baita garapen pertsonala ere, bizikidetza eta autonomia lortzen lagunduko duten hezkuntzaren arloko helburuak lortze aldera.
Ekintzailetasuna ere landu beharreko gaitasuna da. Komunikazioaren arloko estrategiak eta ekintzak ere.
Hori guztia gaitasunei dagokienez. Hori da egin beharrekoa dela uste duguna eta egiten saiatzen garena, baina beste hainbat kontu ere landu daitezke erakundeetatik enpleguaren ikuspuntutik, gazteen lana eta ekite gaitasuna bultzatzea lehen lan esperientziak bideratuz, prestakuntza eta praktiketako egitarau zehatzak landuz.
Lanbide egokitzapeneko eta lanerako birziklapen egitarauak antolatuz.
Talentua sustatuz. Unibertsitate ikasleen lan esperientziak bideratuz, aldundi eta udalekin batera ekintzaletasuna bultzatuz. Baita etxebizitzaren ikuspegitik ere gazteek, etxebizitza eskuratzea errazteko planak abian jarriz edo alokairu kontratuak sustatuz.
Hauek dira guk mahai gainean jartzen ditugun proposamen batzuk. Batzuk abian daudenak eta beste batzuk garatu beharrekoak, baina ziur gaude beste hainbat proposamen ere egon daitezkeela eta egon badaudela eta horiei buruz hitz egiteko prest dago gure alderdia, ez diogulako elkarrizketari biderik itxiko.
Gauza bat bai argi dugu eta batzuok eta besteok erakunde desberdinetan jartzen ditugun ekimenek logika bat izan behar dutela, koherenteak izan behar dutela, euren artean osagarriak eta bateragarriak izan behar direla baldin eta arrakasta izango badute.
Nuestra enmienda tenía dos puntos. Un primer punto en el que instábamos al Gobierno Vasco a seguir trabajando en el Tercer Plan Joven.
Como hemos manifestado en más de una ocasión, entendemos que es un instrumento necesario y valioso como lo han sido los anteriores planes que abarcan múltiples campos desde el empleo, la educación, la salud, el consumo, el ocio, la vivienda. Abarca todos esos ámbitos porque creemos en una política integral de juventud, señor Zaballos y el Gobierno está trabajando en ello y además dentro de unos días comparecerá en comisión para dar cuenta de ello.
En lo que respecta al segundo punto, por un lado mostrábamos un compromiso de colaboración con las personas jóvenes asociadas y no asociadas con la EGK, diputaciones, ayuntamientos y el propio Gobierno Vasco y por otro lado, definíamos el objetivo que a nuestro entender debía de tener esa colaboración y era dotar de coherencia a las políticas de juventud.
Gainontzeko zuzenketei dagokienez, ba harriduraz irakurri dugu Alderdi Sozialistaren zuzenketa. Batez ere, bi arrazoigatik. Batetik, duela hainbat hilabete, martxoan hain zuzen ere, ekimen bat aurkeztu zuelako gai honen inguruan Alderdi Sozialistak.
Oraingoan ez duzue burua gehiegi nekatu eta hitzez hitz testu bera jarri duzue zuzenketa moduan, eta kuriosoa iruditzen zaigu horren interes handia izanik, ba martxotik hona igaro diren hilabete guztietan, osoko bilkuraren bateko gai zerrendan aurkitu ez izana ekimen hori.
Eta bestetik, gobernu erantzukizunak izan dituen alderdi batek ezinezkoak diren kontuak eskatzen jarraitzea ez zaigu oso kontu arduratsua iruditzen, erabat ezinezkoa baita eskatzen duena.
Hilabetean, hau da, abendua baino lehen, lege proiektu bat ekartzea proposatzen duelako eta aurreko lege proiektua aipatu duzu eta pasarte batzuk ere irakurri dituzu hitzez hitz, baina gogorazi nahi dizut legebiltzar honen gehiengo zabalak, zuen alderdiak izan ezik, bizkarra eman ziola lege proiektuari.
Le quiero recordar que esa votación del proyecto de ley traído por el Gobierno López fue el principio del fin de un pacto.
PP PSE baino apur bat esku zabalagoa izan da bere zuzenketan, ba hilabete beharrean, ba sei hilabete eskaini ditu, baina berak ere ondo daki ezinezkoa dela eskatzen duen hori eta gainera, iruditzen zaigu iraganeko akatsak errepikatzea ez dela egokia eta legebiltzar taldeok atzera begiratu eta ikusi beharko genukeela zer egin zen gaizki urrats horiek berriz ere ez errepikatzeko.
Urrea andreak esan bezala, erdibidekoa sinatu dugu bi elementu nagusiren inguruan. Batetik, gazte plana eta bestetik, ponentzia edo lan taldea eratzea eta erdibidekoa, Oyarzabal jauna, testuaren gainekoa da, ez Urrea andrearen planteamenduei buruzkoa edo hitzaldiari buruzkoa. Izan ere, ondo dakizu gure taldea ez datorrela bat Urrea andreak esandako askorekin.
Gure ustez, erdibidekoa onargarria da talde guztientzat. Irekia da, lan esparru zabala eskaintzen duena, gogoetarako nahiak, zailtasunak, kezkak, arazoak entzuteko eta iritzi trukaketarako. Hortaz, gure taldea prest dago datozen hilabeteetan ponentzia horretan lan egiteko, gazteak bai, baina baita gaztedia arloan zeresana duten erakundeei entzuteko.
Besterik ez. Eskerrik asko.